ai4bharat/Pralekha huggingface dataset:
প্রধানমন্ত্রীরদপ্তর
আন্তর্জাতিক নারী দিবসে নারী শক্তি পুরস্কার প্রাপকদের সঙ্গে প্রধানমন্ত্রীর মতবিনিময়
নতুনদিল্লী, ৮ মার্চ ,২০২০
প্রধানমন্ত্রী শ্রী নরেন্দ্র মোদী আজ রাজধানীতে নারীশক্তি পুরস্কারপ্রাপকদের সঙ্গে মতবিনিময় করেন। লেহ, কাশ্মীর, অন্ধ্র প্রদেশ সহ দেশের বিভিন্ন প্রান্তের ১৫ জন সফল মহিলা তাঁদের প্রতিকূলতা, সংগ্রামের মধ্য দিয়ে কিভাবে তাঁরা সাফল্য অর্জন করলেন, সে কথাই প্রধানমন্ত্রীর সঙ্গে ভাগ করে নিলেন।
এই সফল মহিলাদের মধ্যে রয়েছেন, ১০৩ বছর বয়সী শ্রীমতী মান কাউর, যিনি ৯৩ বছর বয়সে খেলাধুলোর জগতে প্রবেশ করেন। পোল্যান্ডে ওয়ার্ল্ড মাস্টারস অ্যাথলেটিক চ্যাম্পিয়ানশিপে ফিল্ড এন্ড ট্র্যাক বিভাগে তিনি চারটি সোনা জিতেছিলেন।
বিস্মৃত নুমধা হস্তশিল্পকে আবারো পুনরুদ্ধার করেছেন জম্মুকাশ্মীরের আরিফা জান। তিনি নুমধা হ্যান্ডিক্র্যাফটের প্রতিষ্ঠাতাও। কাশ্মীরে ১০০ জন মহিলাকে প্রশিক্ষণ দিয়ে এই শিল্পের পুনরুদ্ধারের কথা তিনি ভাগ করে নেন।
বায়ুসেনার প্রথম মহিলা যুদ্ধ বিমান চালক মোহনা সিং, ভাবনা কান্থ এবং অবনী চতুর্বেদী তাঁদের অভিজ্ঞতা জানালেন। কেন্দ্র পরীক্ষামূলকভাবে বায়ুসেনার যুদ্ধ বিমান মহিলাদের চালাতে দেবার সিদ্ধান্ত গ্রহণের পর এই তিনজন বায়ুসেনার যুদ্ধ বিমান চালানোর সুযোগ পান। ২০১৮ সালে তাঁরা একক ভাবে প্রথম মহিলা পাইলট হিসেবে মিগ ২১ চালান।
অন্ধ্রপ্রদেশের উপজাতি কৃষক এবং গ্রামীণ মহিলা শিল্পোদ্যোগী পাডালা ভূদেবী এবং মাশরুম চাষকে জনপ্রিয় করেছেন যিনি, বিহারের মুঙ্গেরের সেই ‘মাশরুম মহিলা’ বীণা দেবী তাঁদের কৃষিকাজ এবং উৎপাদিত পণ্য বাজারজাত করার অভিজ্ঞতাও প্রধানমন্ত্রীর সঙ্গে ভাগ করে নেন।
উত্তরপ্রদেশের কানপুর জেলার মহিলা রাজমিস্ত্রী কলাবতী দেবী জেলায় প্রকাশ্যে শৌচকর্ম বন্ধ করার উদ্যোগের চালিকাশক্তি। কানপুরের আশপাশের গ্রামগুলিতে চারহাজারের বেশি শৌচাগার নির্মাণে তিনি গুরুত্বপূর্ণ ভূমিকা নেন। খোলাস্থানে শৌচকর্মর জন্য কেমন করে রোগ ছড়ায় সেটি বোঝাতে তিনি বাড়ি বাড়ি গিয়ে সকলকে বুঝিয়েছেন। খোলাস্থানে শৌচকর্মের অভ্যাস কমানোর জন্য কিভাবে তিনি কানপুরের আশেপাশের গ্রামগুলিতে ঘন্টার পর ঘন্টা ঘুরেছেন, সেই কথাই কলাবতী দেবী প্রধানমন্ত্রীকে জানিয়েছেন।
ঝাড়খন্ডের উৎসাহী পরিবেশবিদ চামি মুর্মু ৩০হাজারের বেশি মহিলাকে নিয়ে ২৮০০টি গোষ্ঠী তৈরি করেছেন। তিনি জানালেন , কিভাবে ফাঁকা জমিতে তিনি ২৫ লক্ষের বেশি গাছ লাগিয়েছেন।
কেরালার সাক্ষরতা অভিযানের অক্ষরলক্ষ্যম যোজনায় ২০১৮ সালের আগস্ট মাসে ৯৮ বছরের কাত্যায়নী আম্মা যে পরীক্ষায় পাশ করেছেন, সেটি চতুর্থ শ্রেনীর পঠনপাঠনের সমতুল। তিনি এই পরীক্ষায় ৯৮% নম্বর পেয়ে প্রথম স্থান অধিকার করেন। তিনিও জানান, তাঁর অভিজ্ঞতার কথা।
অনুষ্ঠানে উপস্থিত সকলকে প্রধানমন্ত্রী বলেন, নারীশক্তি পুরস্কার প্রাপকরা সমাজ গঠনে গুরুত্বপূর্ণ অবদান রেখেছেন, তাঁরা দেশবাসীকে অনুপ্রেরণা জোগান দেন।
তিনি বলেন, দেশ খোলাস্থানে শৌচকর্ম মুক্ত হওয়ার স্বীকৃতি , মহিলাদের ছাড়া অর্জন করতে পারত না। একইভাবে বেশি সংখ্যক মহিলার অংশগ্রহণের মাধ্যমেই অপুষ্টির সমস্যার সমাধান হতে পারে।
প্রধানমন্ত্রী জলসংরক্ষণের প্রসঙ্গ তোলেন এবং জানান জল জীবন মিশনকে সফল করে তুলতে হলে মহিলাদের ব্যাপক অংশীদারীত্বের প্রয়োজন।
তিনি উপস্থিত সফল মহিলাদের অভিনন্দন জানিয়ে বলেন, এঁরা সারা দেশের অনুপ্রেরণার উৎস।
CG/CB
(Visitor Counter : 100
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৯ কোটি ৪৯লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ৩ কোটির বেশি অব্যবহৃত টিকার ডোজ রয়েছে
নতুনদিল্লী, ১লা আগস্ট,
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে, যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪৯,৪৯,৮৯,৫৫০ টি টিকার ডোজ সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে ৮,০৪,২২০ টি ডোজ সরবরাহ করা হবে ।
এর মধ্যে ৪৬,৭০,২৬,৬৬২ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ৩,০০,৫৮,১৯০ টি টিকার ডোজ আছে।
CG/CB
(Visitor Counter : 144
বিদ্যুৎমন্ত্রক
বন্যা নিয়ন্ত্রণের জন্য জলবিদ্যুৎ প্রকল্পগুলির বাজেট বরাদ্দর বিষয়ে বিদ্যুৎ মন্ত্রকের নীতি নির্দেশিকা প্রকাশ
নতুনদিল্লি, ৩০শে সেপ্টেম্বর, ২০২১
বন্যা নিয়ন্ত্রণ এবং সড়ক ও সেতুর মত পরিকাঠামো নির্মাণে জলবিদ্যুৎ প্রকল্পগুলির জন্য বাজেট বরাদ্দের বিষয়ে কেন্দ্রীয় বিদ্যুৎ মন্ত্রক বিস্তারিত নীতি নির্দেশিকা প্রকাশ করেছে । মূলত মাশুল হ্রাসের উদ্দেশ্যে এই বাজেট বরাদ্দ করা হবে , যার ফলে গ্রাহকদের শুধুমাত্র বিদ্যুৎ উৎপাদনের জন্য ব্যয় হওয়া অর্থর হিসেবে টাকা দিতে হবে ।
বন্যা নিয়ন্ত্রণের জন্য বাজেট বরাদ্দঃ- নিয়ম মেনে সিডব্লিউসি-র মত প্রযুক্তিগত সংস্থাগুলি বন্যা নিয়ন্ত্রণের আর্থিক মূল্যায়ন করবে। পাব্লিক ইনভেস্টমেন্ট বোর্ড  বা অর্থনৈতিক বিষয়ক কেন্দ্রীয় মন্ত্রিসভার কমিটি প্রতিটি প্রকল্পর পুনর্মূল্যায়ন যথাযথ ভাবে করার পর বিদ্যুৎ মন্ত্রক এই অর্থ বরাদ্দ করবে।
পরিকাঠামোর জন্য বাজেট বরাদ্দঃ- প্রতিটি প্রকল্পের জন্য সড়ক/ সেতু সংক্রান্ত পরিকাঠামোর বিষয়ে আর্থিক মূল্যায়ন করা হবে। পাব্লিক ইনভেস্টমেন্ট বোর্ড  বা অর্থনৈতিক বিষয়ক কেন্দ্রীয় মন্ত্রিসভার কমিটি প্রতিটি প্রকল্পর পুনর্মূল্যায়ন যথাযথ ভাবে করার পর বিদ্যুৎ মন্ত্রক এই অর্থ বরাদ্দ করবে।
এক্ষেত্রে দুটি বিষয় বিবেচনা করা হবে। ১। যে সব জলবিদ্যুৎ প্রকল্পের থেকে ২০০ মেগাওয়াট বিদ্যুৎ উৎপাদন হবে, সেখানে প্রতি মেগাওয়াটের হিসেবে ১কোটি ৫০ লক্ষ টাকা এবং ২। যে সব জলবিদ্যুৎ প্রকল্পের থেকে ২০০ মেগাওয়াটের বেশি বিদ্যুৎ উৎপাদন হবে, সেখানে প্রতি মেগাওয়াটের হিসেবে ১কোটি টাকা এই সব সেতু বা সড়ক নির্মাণের কাজে ব্যবহৃত হবে। তবে কেন্দ্রীয় মন্ত্রিসভার বিজ্ঞপ্তি জারির দিন অর্থাৎ ২০১৯ সালের ৮ই মার্চের পর থেকে যে সব প্রকল্প শুরু হয়েছে, সেগুলির জন্যই এই অর্থ বরাদ্দ করা হবে ।
ভারতে জলবিদ্যুৎ প্রকল্পগুলি বাস্তবায়নে কেন্দ্র বিভিন্ন সিদ্ধান্ত নিয়েছে। এর ফলে ২০৩০ সালের মধ্যে দেশে ৭৫ গিগাওয়াট জলবিদ্যুৎ উৎপাদন করা সম্ভব হবে। স্বচ্ছ ও পরিবেশবান্ধব জলবিদ্যুৎ উৎপাদনে উৎসাহ দিতে ভারত অঙ্গীকারবদ্ধ। এর সাহায্যে জলবায়ু পরিবর্তনের সমস্যার সমাধান করা যাবে। সরকার জলবায়ু পরিবর্তনের সমাধানের জন্য যে সব উদ্যোগগুলি নিয়েছে এর মধ্যে রয়েছেঃ- ২৫ মেগাওয়াটের বেশি জলবিদ্যুৎ প্রকল্পগুলিকে পুণর্নবীকরণযোগ্য শক্তির উৎস হিসেবে স্বীকৃতি দেওয়া, মাশুল কমানোর জন্য মাশুল সরলীকরণ, জলবিদ্যুৎ কেনার ক্ষেত্রে বাধ্যবাধকতা এবং সড়ক ও সেতুর মত পরিকাঠামো নির্মাণ, বন্যা নিয়ন্ত্রণের জন্য বাজেট বরাদ্দ ।
CG/CB/NS/
(Visitor Counter : 133
প্রধানমন্ত্রীরদপ্তর
৩৯তম প্রগতির বৈঠকে প্রধানমন্ত্রী পৌরোহিত্য করেছেন
নতুনদিল্লি, ২৪শে নভেম্বর, ২০২১
প্রধানমন্ত্রী শ্রী নরেন্দ্র মোদী আজ ‘প্রগতি’র ৩৯তম পর্বের বৈঠকে পৌরোহিত্য করেছেন। তথ্য যোগাযোগ প্রযুক্তি ভিত্তিক বহুস্তরীয় মঞ্চ ‘প্রগতি’তে কেন্দ্রীয় ও রাজ্য সরকারগুলির সক্রিয় প্রশাসনের মাধ্যমে ও নির্দিষ্ট সময়ের মধ্যে বিভিন্ন কাজ সম্পূর্ণ করার জন্য কি কি পদক্ষেপ নেওয়া হয়েছে তার পর্যালোচনা করা হয়।
আটটি প্রকল্প এবং একটি কর্মসূচী সহ নয়টি বিষয়বস্তু নিয়ে আজকের বৈঠকে আলোচনা হয়েছে। এর মধ্যে রেল মন্ত্রকের ৩টি, সড়ক পরিবহণ ও মহাসড়ক মন্ত্রক এবং বিদ্যুৎ মন্ত্রকের ২টি এবং পেট্রোলিয়াম ও প্রাকৃতিক গ্যাস মন্ত্রকের একটি প্রকল্প রয়েছে। এই ৮টি প্রকল্পে ব্যয় হবে প্রায় ২০হাজার কোটি টাকা । পশ্চিমবঙ্গ, বিহার, মধ্যপ্রদেশ, রাজস্থান, অন্ধ্রপ্রদেশ, গুজরাট ও মহারাষ্ট্র౼ এই সাতটি রাজ্যে প্রকল্পগুলি বাস্তবায়িত হচ্ছে। এগুলির বাস্তবায়নে যাতে বেশী অর্থ ব্যয় না হয় তার জন্য সঠিক সময়ে কাজ শেষ করার বিষয়ে প্রধানমন্ত্রী বিশেষ জোর দিয়েছেন।
বৈঠকে প্রধানমন্ত্রী পোষণ অভিযান কর্মসূচীর পর্যালোচনা করেছেন। তিনি বলেছেন, সম্পূর্ণ সরকারী উদ্যোগে প্রতিটি রাজ্যকে অগ্রাধিকারের ভিত্তিতে একে বাস্তবায়িত করতে হবে। এই অভিযানকে সফল করে তুলতে তৃণমূলস্তরে শিশুদের স্বাস্থ্য ও পুষ্টির বিষয়ে সচেতনতা গড়ে তুলতে হবে। এ কাজে স্বনির্ভর গোষ্ঠী ও স্থানীয় প্রসাশনের অংশগ্রহণের কথা তিনি বলেন।
প্রগতির ৩৮টি পর্বের বৈঠক পর্যন্ত ১৪লক্ষ ৬৪হাজার কোটি টাকার ৩০৩টি প্রকল্পর পর্যালোচনা করা হয়েছে।
CG/CB/SFS/
(
তথ্যওসম্প্রচারমন্ত্রক
করোনা সহায়তা যোজনার আওতায় সরকার ১ হাজার টাকা করে দিচ্ছে বলে হোয়াটসঅ্যাপ – এ ভুল খবর প্রচারিত হচ্ছে
নয়াদিল্লি, ২৫ এপ্রিল, ২০২০
প্রেস ইনফরমেশন ব্যুরোর ফ্যাক্টচেক ইউনিট আজ এক ট্যুইটে স্পষ্টভাবে জানিয়েছে, ভারত সরকার তথাকথিত করোনা সহায়তা প্রকল্পের আওতায় কোনও ব্যক্তিকেই ১ হাজার টাকা করে দিচ্ছে না। হোয়াটসঅ্যাপ –এ ব্যাপকভাবে ছড়িয়ে পড়া বার্তায় দাবি করা হয়েছে যে, সরকার করোনা সহায়তা প্রকল্প নামে একটি কর্মসূচি চালু করেছে এবং এই কর্মসূচির আওতায় প্রত্যেককে ১ হাজার টাকা করে দেওয়া হচ্ছে। হোয়াটসঅ্যাপের ঐ বার্তায় আরও বলা হয়েছে, এই আর্থিক সুবিধা নেওয়ার জন্য একটি লিঙ্ক-কে ক্লিক করে সাধারণ মানুষকে নিজেদের তথ্য দিতে হবে।
পিআইবি-র ট্যুইটে স্পষ্টভাবে জানানো হয়েছে, ১ হাজার টাকা দেওয়ার যে দাবি করা হয়েছে এবং এজন্য যে লিঙ্ক রয়েছে, তা অসত্য এবং বিভ্রান্তিকর। সাধারণ মানুষকে ঐ লিঙ্ক ক্লিক করার ব্যাপারে সতর্ক করা হয়েছে। উল্লেখ করা হয়েছে যে, সোশ্যাল মিডিয়ায় ছড়িয়ে পড়া বিভ্রান্তিকর খবরের সত্যতা যাচাই এবং মাননীয় সুপ্রিম কোর্টের পর্যবেক্ষণের প্রেক্ষিতে সোশ্যাল মিডিয়ায় ভাইরাল হওয়া গুজবগুলির সত্যতা যাচাইয়ে একটি পৃথক ইউনিট গঠন করেছে। ট্যুইটারে পিআইবি-র ফ্যাক্টচেক অ্যাকাউন্টটি সোশ্যাল মিডিয়ায় ছড়িয়ে পড়া বিভিন্ন খবরের ওপর নিরন্তর নজরদারি চালাচ্ছে। সেই সঙ্গে, প্রচারিত খবরের বিষয়বস্তু বিশ্লেষণ করে তা গুজব কিনা, সে ব্যাপারে প্রকৃত তথ্য দিচ্ছে। এছাড়াও, পিআইবি-র আঞ্চলিক কার্যালয়গুলির ট্যুইটার হ্যান্ডেলেও বিভিন্ন বিষয়ের ওপর সরকারি খবর ও প্রকৃত তথ্য প্রচার করা হচ্ছে। সাধারণ মানুষের স্বার্থে পিআইবি-র ফ্যাক্টচেক ইউনিটের ট্যুইটার অ্যাকাউন্টে সোশ্যাল মিডিয়ায় ছড়িয়ে পড়া যে কোনও বিষয়ের সত্যতার জন্য পোস্ট করা যেতে পারে। ট্যুইটারের পাশাপাশি, অনলাইন এবং হোয়াটসঅ্যাপ নম্বরে  বা ই-মেল করেও যে কোনও খবরের সত্যতা যাচাই করা যেতে পারে। পিআইবি-র ওয়েবসাইটে এ সংক্রান্ত বিস্তারিত বিবরণ দেওয়া হয়েছে।
(CG/BD/SB
প্রতিরক্ষামন্ত্রক
ভারতীয় নৌবাহিনীর জাহাজ শিবালিক এবং কদমত মহড়ায় অংশ নিতে গুয়ামে পৌঁছেছে
নতুন দিল্লি, ২২ আগষ্ট, ২০২১
ভারতীয় নৌবাহিনীর জাহাজ শিবালিক এবং কদমত গত ২১ আগস্ট প্রশান্ত মহাসাগরে মার্কিন যুক্তরাষ্ট্রের একটি দ্বীপ অঞ্চল গুয়ামে গিয়ে পৌঁছেছে। দক্ষিণ-পূর্ব এশিয়া এবং প্রশান্ত মহাসাগরে নিরবচ্ছিন্ন ভাবে জাহাজ দুটি মোতায়েন করা হয়েছে। এই জাহাজ দুটি মালাবার-২১ বার্ষিক মহড়ায় অংশ নেবে। ভারত সহ অস্ট্রেলিয়া, জাপান এবং মার্কিন যুক্তরাষ্ট্রও এই মহড়ায় যোগ দেবে।
মালাবার সিরিজের সামুদ্রিক মহড়া ১৯৯২ সালে দ্বিপাক্ষীয় হিসেবে ভারত ও মার্কিন যুক্তরাষ্ট্রের মধ্যে শুরু হয়েছিল। প্রশান্ত মহাসাগর এবং ভারত মহাসাগর অঞ্চলের চারটি বৈশিষ্ট্য নৌবাহিনীকে এই মহড়ার সঙ্গে যুক্ত করায় এর মর্যাদা ক্রমেই বৃদ্ধি পেয়েছে।
এই মহড়ার সঙ্গে যুক্ত ভারতের ইস্টার্ন নেভাল কমান্ডের ফ্ল্যাগ অফিসার কমান্ডিং ইন চিফ ভাইস অ্যাডমিরাল এ বি সিং অভিযান সংক্রান্ত বিষয়ে রিয়াল এডমিরাল লিওনার্ড সি, 'বুচ' ডল্লাগা, কমান্ডার সিটিএফ-৭৪ এর সঙ্গে সামুদ্রিক অঞ্চলে কর্মপরিকল্পনা এবং সমন্বিত কর্মপদ্ধতি নিয়ে আলোচনা করেছেন।
ফ্ল্যাগ অফিসার কমান্ডিং ইস্টার্ন ফ্লিট, রিয়ার এডমিরাল তরুণ সোবতি আগামী ২৬ আগস্ট থেকে শুরু হওয়া অনুশীলনের ভারতীয় নৌবাহিনীর শিবালিক জাহাজে আরোহন করবেন।
আগামী ২৬ থেকে ২৯ আগস্ট পর্যন্ত মালাবার-২১ মহড়া চলবে। যেখানে মার্কিন নৌ বাহিনী, জাপান মেরিটাইম সেল্ফ ডিফেন্স ফোর্স এবং দ্যা রয়েল অস্ট্রেলিয়ান নেভি অংশ নেবে।
এই মহড়ার মাধ্যমে ত্রিদেশীয় নৌ বাহিনীর মধ্যে সর্বোত্তম অনুশীলন ছাড়াও সামুদ্রিক নিরাপত্তা সংক্রান্ত বিষয়ে বিকাশের সুযোগ সৃষ্টি করবে। মালাবার-২১- এ অংশগ্রহণকারী নৌ বাহিনীগুলি ডেস্ট্রোয়ার্স, ফ্রিগেটস, কর্ভেটস, সাবমেরিন, হেলিকপ্টার এবং লং রেঞ্জ মেরিটাইম পেট্রোল এয়ারক্রাফট- এর মাধ্যমে মহড়া চালাবে। মহড়ার সময় কমপ্লেক্স সারফেস, সাব সারফেস এবং এয়ার অপারেশন সহ লাইভ ওয়েপন ফায়ারিং ড্রিলস, অ্যান্টি সারফেস, এন টি এয়ার এবং অ্যান্টি সাবমেরিন ওয়ারফেয়ার গ্রিলস সহ ট্যাকটিক্যাল এক্সারসাইজ প্রভৃতি প্রদর্শন করা হবে। কোভিড সংক্রান্ত সীমাবদ্ধতা সত্ত্বেও এই মহড়া গুলি পরিচালনার ক্ষেত্রে অংশগ্রহণকারী নৌ-বাহিনী গুলির মধ্যে সমন্বয় সাধন করতে হবে।
মালাবার-২১ মহড়ায় অংশগ্রহণকারী ভারতীয় নৌবাহিনীর শিবালিক এবং কদমত দেশীয়ভাবে নির্মিত আধুনিক যুদ্ধজাহাজ।
ভারতীয় নৌবাহিনীর যুদ্ধজাহাজ শিবালিক কমান্ড করবেন ক্যাপ্টেন কপিল মেহেতা এবং কদমত কমেন্ট করবেন কমান্ডার আরকে মহারানা।
দুটি জাহাজই বহুমুখী অস্ত্র দিয়ে সজ্জিত। এই জাহাজ দুটি হেলিকপ্টার বহন করতে পারে। দুটি যুদ্ধজাহাজই ভারতের জাহাজ নির্মাণ ক্ষমতার দক্ষতা প্রমাণ করে।
CG/ SB
(Visitor Counter : 241
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ্ কোভিড-১৯ এর বিরুদ্ধে লড়াইয়ে বিশ্বের বৃহত্তম টিকাকরণ অভিযানের ঐতিহাসিক সূচনার জন্য সমস্ত বিজ্ঞানীদের অভিনন্দন জানিয়েছেন
নতুন দিল্লি, ১৬ জানুয়ারি, ২০২১
কেন্দ্রীয় স্বরাষ্ট্র মন্ত্রী শ্রী অমিত শাহ্ কোভিড-১৯ এর বিরুদ্ধে লড়াইয়ে বিশ্বের বৃহত্তম টিকাকরণ অভিযানের ঐতিহাসিক সূচনার জন্য দেশের সমস্ত বিজ্ঞানীদের অভিনন্দন জানিয়েছেন।
একাধিক ট্যুইট বার্তায় শ্রী অমিত শাহ্ বলেছেন, “প্রধানমন্ত্রী শ্রী নরেন্দ্র মোদীর নেতৃত্বে ভারত করোনার বিরুদ্ধে লড়াইয়ে এক গুরুত্বপূর্ণ পর্যায়ে রয়েছে। বিশ্বের বৃহত্তম টিকা অভিযান শুরু হওয়ার জন্য ভারতীয় বিজ্ঞানীদের অপার সম্ভাবনা ও দেশের নেতৃত্ব দেওয়ার শক্তিকেই তুলে ধরে।”
শ্রী শাহ্ আরও জানান, “মানবতার বৃহত্তম সঙ্কট নিরসনের পথে যে কয়েকটি দেশ সফল হয়েছে তাদের মধ্যে অন্যতম হলো ভারত। প্রত্যেক ভারতীয়ই এই অসাধারণ কৃতিত্ব জন্য গর্বিত।”
তিনি আরও বলেন, এই পদক্ষেপ বিশ্ব মানচিত্রে একটি আত্মনির্ভর ভারতের চিত্রকেই তুলে ধরেছে।
কেন্দ্রীয় স্বরাষ্ট্রমন্ত্রী জানান, মোদীজির নেতৃত্বে ‘নতুন ভারত’ এমন এক ভারত গঠিত হয়েছে, যা যে কোনো সঙ্কটকে সুযোগে রূপান্তর করে নিতে পারে। এই ঐতিহাসিক দিনে সকল করোনা যোদ্ধাদের আন্তরিক অভিনন্দন জানিয়ে শ্রী শাহ্ বলেন, মেক ইন ইন্ডিয়া টিকা আত্মনির্ভর ভারতের দৃঢ়তারই প্রমাণ স্বরূপ হয়ে উঠেছে।
মানবসম্পদবিকাশমন্ত্রক
মাত্র ৩ দিনের মধ্যে ‘ভারত পড়ে অনলাইন’ প্রচারের মাধ্যমে ৩৭০০ টিরও বেশি পরামর্শ জমা পড়েছে
নতুন দিল্লি, ১৩ এপ্রিল, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ ১০এপ্রিল নয়াদিল্লিতে দেশের অনলাইন শিক্ষা ব্যবস্থার উন্নয়নের জন্য জনসাধারণের কাছ থেকে পরিকল্পনা গ্রহণ করতে এক সপ্তাহব্যাপী ‘ভারত পড়ে অনলাইন’ শীর্ষক প্রচারাভিযান শুরু করেছিলেন। খুব অল্প সময়ের মধ্যেই এই প্রচারটি সোস্যাল মিডিয়া ব্যবহারকারীদের মধ্যে জনপ্রিয়তা লাভ করে এবং মাত্র তিন দিনেই মন্ত্রকের 'ভারত পড়ে অনলাইন' শীর্ষক প্রচারাভিযানের জন্য ট্যুইটার এবং ই-মেইলে ৩৭০০ টিরও বেশি পরামর্শ জমা পরেছে। সাধারণ মানুষ এই উদ্যোগের প্রশংসা করছেন এবং অনলাইন শিক্ষার প্রচারের জন্য মন্ত্রককে ধন্যবাদ জানিয়েছেন।
দেশে অনলাইন শিক্ষা ব্যবস্থার উন্নতিতে মতামত সংগ্রহের জন্য ‘ভারত পড়ে অনলাইন ' শীর্ষক সপ্তাহ ব্যাপী প্রচার অভিযান চলছে।ডিজিটাল শিক্ষা ব্যবস্থাপনায় অনলাইন শিক্ষা দানের ক্ষেত্রে সমস্যা দূর করতে বিশিষ্টজনেদের মতামত মানব সম্পদ উন্নয়ন মন্ত্রকের সঙ্গে সরাসরি ভাগ করে নিতেই এই প্রচার অভিযানের সূচনা করা হয়েছে। ভাবনা চিন্তা ভাগ করা যাবে bharatpadheonline.mhrd[at]gmail[dot]com এই ওয়েব সাইটে। # BharatPadheOnline এই ট্যুইটারটি আগামী ১৬ এপ্রিল থেকে ব্যবহার করাও যাবে।
(CG/SS
কর্পোরেটবিষয়সংক্রান্তমন্ত্রক
কর্পোরেট বিষয়ক মন্ত্রকের সচিবের ‘স্পাইস+ওয়েব’ ফর্ম উদ্বোধন
নয়াদিল্লি, ২৪ ফেব্রুয়ারি, ২০২০
কর্পোরেট বিষয়ক মন্ত্রকের সচিব শ্রী ইঞ্জেতি শ্রীনিবাস আজ ‘স্পাইস+’ ওয়েব ফর্ম-এর উদ্বোধন করলেন। কেন্দ্রের সহজে ব্যবসা করার উদ্যোগের অঙ্গ হিসেবে ‘স্পাইস+’ ওয়েব ফর্মটি বর্তমান ‘স্পাইস’ ফর্মের বদলে কার্যকরী হল। তিনটি কেন্দ্রীয় সরকারি মন্ত্রক এবং দপ্তর – কর্পোরেট বিষয়ক মন্ত্রক, শ্রম মন্ত্রক এবং অর্থ মন্ত্রকের অধীনস্থ রাজস্ব দপ্তরের ১০টি পরিষেবা এই ফর্মের মাধ্যমে পাওয়া যাবে। মহারাষ্ট্র সরকারের সহজে ব্যবসা করার প্রক্রিয়াও এর আওতাভুক্ত। এর ফলে, নতুন যে সমস্ত সংস্থা ভারতে ব্যবসা করতে চাইবে, তাদের অর্থ এবং সময় - উভয়েরই সাশ্রয় হবে।
‘স্পাইস+’ ফর্মের দু’টি অংশ। একটি অংশে নতুন কোম্পানির নাম নথিভুক্ত করা হবে। দ্বিতীয় অংশে বেশ কিছু সরকারি পরিষেবা প্রদানের সংস্থান থাকছে। নতুন কোম্পানিগুলি এই ফর্ম পূরণ করলে সেখানে কর্মচারী ভবিষ্যনিধি প্রকল্প এবং কর্মচারী চিকিৎসা বিমা  সংক্রান্ত নিবন্ধীকরণ বাধ্যতামূলক। মহারাষ্ট্রের ক্ষেত্রে নতুন কোম্পানিগুলিকে প্রফেশন ট্যাক্সের নিবন্ধীকরণও করতে হবে।
CG/CB/DM
(Visitor Counter : 78
ভূ-বিজ্ঞানমন্ত্রক
ভারত ও নরওয়ে লাক্ষাদ্বীপ এবং পুদুচেরিতে সামুদ্রিক স্থান ভিত্তিক পরিকল্পনা গ্রহণে সম্মত হয়েছে
নতুন দিল্লি,০৩ মার্চ,২০২১
ভারত এবং নরওয়ে আগামী পাঁচ বছরের জন্য সামুদ্রিক স্থান ভিত্তিক পরিকল্পনা গ্রহণে সম্মত হয়েছে। সেই অনুযায়ী দু'দেশের মধ্যে সম্প্রতি ভার্চুয়াল মাধ্যমে প্রকল্প পরিচালনা কমিটির প্রথম বৈঠক অনুষ্ঠিত হয়েছে। পরবর্তী পর্যায়ে উভয় দেশ সম্মত হয়ে একটি পরিকল্পনা তৈরি করবে যেখানে সমুদ্রবর্তী অঞ্চলে বিভিন্ন ক্ষেত্রকে প্রাধান্য দেওয়া হবে। এর মধ্যে রয়েছে জ্বালানি, পরিবহন, মৎস্যচাষ,পর্যটন প্রভৃতি বিষয়। এটি ভারত ও নরওয়ের মধ্যে একটি সুসংহত সামুদ্রিক উদ্যোগ হিসেবে গ্রহণ করা হয়েছে। যা ২০১৯ সালে দুই দেশের মধ্যে চুক্তির মাধ্যমে স্থির হয়েছিল।
যার ফলস্বরূপ লাক্ষাদ্বীপ এবং পুদুচেরিকে পাইলট প্রকল্প হিসেবে চিহ্নিত করা হয়েছে।
সমুদ্র সম্পদকে কাজে লাগিয়ে সমুদ্র উপকূলবর্তী অঞ্চলে কিভাবে অর্থনৈতিক ও সামাজিক উন্নয়ন ঘটানো যায় সে সম্পর্কে দুটি দেশ সুনির্দিষ্ট পরিকল্পনা তৈরি করেছে। কেন্দ্রীয় ভূবিজ্ঞান মন্ত্রক ন্যাশনাল সেন্টার ফর কোস্টাল রিসার্চের মাধ্যমে এই পরিকল্পনা রূপায়ণ করবে। পাইলট প্রকল্প হিসেবে লাক্ষাদ্বীপ এবং পুদুচেরিতে ভারতীয় মুদ্রায় ৮ থেকে ১০ কোটি টাকা বছরে ব্যয় করার পরিকল্পনা নেওয়া হয়েছে। পরবর্তীকালে চেন্নাই, গোয়া এবং কচ্ছ উপসাগরীয় অঞ্চলে যৌথ উদ্যোগে উন্নয়নমূলক কাজ করা হবে।
দেশের নীল অর্থনীতিকে প্রাধান্য দিতে আগামী ২০৩০ সালের মধ্যে নতুন ভারত গড়ে তোলার লক্ষ্যেই এই ধরনের সামুদ্রিক ব্যবস্থাপনা নেওয়া হয়েছে।
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী নারায়ণ রাণে ২০২১ – এর জাতীয় স্তরে সচেতনতা কর্মসূচি ‘সম্ভব’-এর সূচনা করেছেন
নয়াদিল্লি, ২৭ অক্টোবর, ২০২১
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রাণে দেশের অর্থনীতির উন্নয়নে যুবসম্প্রদায়কে শিল্পোদ্যোগে উৎসাহী হতে আহ্বান জানিয়েছেন। শ্রী রাণে রাজ নতুন দিল্লিতে মন্ত্রকের ২০২১ সালের জাতীয় স্তরে সচেতনা কর্মসূচি ‘সম্ভব’ – এর সূচনা করেন। নতুন শিল্পোদ্যোগীদের তিনি নতুন নতুন পণ্য ও পরিষেবা প্রদানের পরামর্শ দেন। অনুষ্ঠানে দপ্তরের প্রতিমন্ত্রী শ্রী ভানু প্রতাপ সিং ভার্মা এবং সচিব শ্রী বি ডি সোয়াইন উপস্থিত ছিলেন।
শ্রী ভার্মা অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলিকে দেশের মোট অভ্যন্তরীণ উৎপাদনের ৩০ শতাংশ থেকে বাড়িয়ে ৫০ শতাংশ করার পরামর্শ দিয়েছেন। এই ক্ষেত্রে বর্তমানে ১১-১৫ কোটি মানুষের কর্মসংস্থান হয়। বিভিন্ন কলেজের এবং আইটিআই-গুলির ছাত্রছাত্রীদের জন্য একমাসব্যাপী একটি কর্মসূচি গ্রহণ করা হয়েছে। এর মাধ্যমে মন্ত্রকের বিভিন্ন প্রকল্পের বিষয়ে ছাত্রছাত্রীরা জানতে পারেন। দেশের ১৩০টি কার্যালয় থেকে এই কর্মসূচি পরিচালিত হবে। ১ হাজার ৩০০-রও বেশি কলেজের প্রায় দেড় লক্ষ ছাত্রছাত্রী এই প্রকল্পে যুক্ত হবেন।
CG/CB/SB
(Visitor Counter : 162
রেলৱে মন্ত্রালয়
ইন্দিয়ন রেলৱেনা য়ুনাইতেদ স্তেতস এজেন্সী ফোর ইন্তরনেস্নেল দিবলপমেন্ত/ইন্দিয়া গা লোয়ননা য়ানা ৱারোল খুৎয়েক পীনখ্রে
য়ানা ৱারোলদা ক্লিন ইনর্জী অমসুং ইনর্জী ইফিসেন্সী সোলুসনশিংদা য়ু.এস.এ.আই.দি./ইন্দিয়াগা লোয়ননা তেংবাং পীনবদা মীৎয়েং থম্লি
মিসন নেত জেরো কার্বোন ইমিসন ফংনবগীদমক ইন্দিয়ন রেলৱেগী কার্বোন ফুতপ্রিন্ত হন্থনবা হোৎনবা
ইন্দিয়ন রেলৱে না ২০৩০ ফাওবদা নেত জেরো কার্বোন ইমিসন ফংনবগীদমক মায়কৈদা মপুং ফানা থবক তৌরি। মসিগীদমক আই.আর.না লালোং কয়া য়াৎলি।
কার্বোন ফুতপ্রিন্ত হন্থনবা মসিগী কমিতমেন্তগী শরুক ওইনা ইন্দিয়ন রেলৱেনা খোংথাং কয়া অমা লৌখৎলি। মসিগী পরিংদা ভারত সরকারগী ইন্দিয়ন রেলৱে অমসুং য়ুনাইতেদ স্তেতস এজেন্সী ফোর ইন্তরনেস্নেল দিবলপমেন্ত/ইন্দিয়া গী মরক্তা রিন্যুএবল ইনর্জী অমসুং ইনর্জী ইফিসেন্সীদা তেংবাং পীননবগীদমক ২০২৩গী জুন ১৪দা য়ানা ৱারোল অমা খুৎয়েক পীনখ্রে। য়ানা ৱারোল অসি শ্রী নবীন গুলাতি, মেম্বর , রেলৱে বোর্দ, ইন্দিয়ন রেলৱে অমসুং শ্রীমতী ইসাবেল কোলমেন, দিপুতী এদমিনিস্ত্রেতর, য়ু.এস.এ.আই.দি.না রেলৱে বোর্দকী চিয়ারমেন অমসুং সি.ই.ও. শ্রী অনিল কুমার লাহোতিগী মমাংদা খুৎয়েক পীনখি।
য়ু.এস.এ.আই.দি. অসি ইন্তরনেস্নেল দিবলপমেন্ত সপোর্ত তৌবা অমসুং ইকোনোমিক গ্রোথ, এগ্রিকলচর অমসুং ত্রেদ, ক্লিন ইনর্জী, ক্লাইমেত চেঞ্জ মিতিগেসন অমসুং এদাপতেসন, গ্লোবেল হেল্থ, দেমোক্রেসী অমসুং কনফ্লিক্ত মিতিগেসন অমসুং মেনেজমেন্ত অমসুং হ্যুমেনিতরিয়ান এসিসতেন্স সপোর্ত তৌদুনা মসিগী মিসন ওবজেক্তিবশিং খুমাং চাউশিলহল্লিবা য়ু.এস. সরকারগী এজেন্সী অমনি।
য়ানা ৱারোলগী খুত্থাংদা ইন্দিয়ন রেলৱেদা তেক্নিকেল এসিসতেন্স অমসুং সপোর্ত ফংহনগনি। য়ানা ৱারোলদা মখাগী লমশিং অসি মনুং চল্লি অদুবু মসিদা লোইবদি নত্তে:-
- ইন্দিয়ন রেলৱেজগীদমক ক্লিন ইনর্জী য়াওনা লোং-তর্ম ইনর্জী প্লানিং।
- ইন্দিয়ন রেলৱে বিলদিংশিংগীদমক ইনর্জী ইফিসেন্সী পোলিসী অমসুং এক্সন প্লান অমা দিবেলপ তৌবা।
- ইন্দিয়ন রেলৱেগী নেত-জিরো ভিজন ফংনবা ক্লিন ইনর্জী লৈনবগীদমক থৌরাং।
- রেগুলেতরী অমসুং ইমপ্লিমেন্তেসন বেরিয়রশিং লৈহন্দনবগীদমক তেক্নিকেল সপোর্ত।
- সিস্তেম- ফ্রেন্দলী, লার্জ-স্কেল রিন্যুএবল লৈনবগীদমক বিদ দিজাইন অমসুং বিদ মেনেজমেন্ত সপোর্ত।
- ই-মোবিলিতী প্রমোসন তৌবদা ইন্দিয়ন রেলৱেবু তেংবাংবা।
- ফিল্দ ভিজিতশিং অমসুং স্তদী তুরশিং  য়াওনা মশক খংদোক্লবা এরিয়াশিংদা পুন্না ইভেন্তশিং, কনফরেন্সশিং অমসুং কেপাসিতী-বিলদিং প্রোগ্রামশিং পাংথোকপা।
য়ু.এস.এ.আই.দি. ইন্দিয়াগা লোয়ননা ইন্দিয়ন রেলৱেগী পুন্না চৎমিন্নবা অসি ইন্দিয়ন রেলৱেগী ২০৩০ ফাওবদা নেত জেরো কার্বোন ইমিসন ফংবদা মতেং য়াম্না ওইরগনি।
শিল্পওবাণিজ্যমন্ত্রক
ভারত - সংযুক্ত আরব আমিরশাহীর মধ্যে সর্বাঙ্গীণ অর্থনৈতিক অংশীদারিত্ব চুক্তি পয়লা মে থেকে কার্যকর হবে : শ্রী পীযূষ গোয়েল
নতুন দিল্লি, ২৯ মার্চ, ২০২২
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল বলেছেন, ভারত - সংযুক্ত আরব আমিরশাহীর মধ্যে সর্বাঙ্গীণ অর্থনৈতিক অংশীদারিত্ব চুক্তি  আগামী পয়লা মে থেকে কার্যকর হবে। শ্রী গোয়েল সোমবার দুবাইয়ে দুই দেশের মধ্যে এই চুক্তি সম্পর্কে এক বাণিজ্যিক সভায় ভাষণ দিতে গিয়ে আরও বলেন, পারস্পরিক সম্পর্কে ঐতিহাসিক এই চুক্তি এক নতুন যাত্রাপথের সূচনা করবে এবং ব্যবসা বাণিজ্যে আমূল পরিবর্তন নিয়ে আসবে।
শ্রী গোয়েল আরও বলেন, ভারত সংযুক্ত আরব আমিরশাহীকে আফ্রিকা, মধ্যপ্রাচ্য এবং কয়েকটি ইউরোপীয় দেশে প্রবেশদ্বার হিসেবে দেখে থাকে। দুই দেশের মধ্যে এই চুক্তি সারা বিশ্বজুড়ে নতুন নতুন বাজারে প্রবেশের দরজা খুলে দেবে। তিনি বলেন, এই চুক্তি দুই দেশের কাছেই ব্যবসা বাণিজ্যের ক্ষেত্রে নতুন সুযোগ এনে দিতে চলেছে। এই সভায় সেদেশের বৈদেশিক বাণিজ্য বিষয়ক প্রতিমন্ত্রী থানি অল জেইউদি উপস্থিত ছিলেন।
ভারত ও সংযুক্ত আরব আমিরশাহীর মধ্যে সার্বিক অর্থনৈতিক অংশীদারিত্ব চুক্তিতে পণ্য সামগ্রীর লেনদেন ও পরিষেবার মত বিষয়গুলিকে যুক্ত করা হয়েছে। রেকর্ড ৮৮ দিনের মধ্যে দুই দেশের মধ্যে এই চুক্তি স্বাক্ষরিত হয়েছে। শ্রী গোয়েল এই চুক্তি সম্পর্কে আরও বলেন, এটি কেবলমাত্র পণ্য সামগ্রীর লেনদেনই নয়, পরিষেবা আদান-প্রদানেও গুরুত্বপূর্ণ ভূমিকা নেবে। ভূ-রাজনৈতিক ও অর্থনৈতিক ক্ষেত্রে এই চুক্তি অত্যন্ত তাৎপর্যপূর্ণ হয়ে উঠবে এবং সংযুক্ত আরব আমিরশাহীতে প্রবাসী ভারতীয়দের কাছেও অত্যন্ত কার্যকর প্রমাণিত হবে।
ভারত - সংযুক্ত আরব আমিরশাহীর অংশীদারিত্বকে একবিংশ শতাব্দীর স্বতন্ত্র কৌশলগত অংশীদারিত্ব হিসেবে বর্ণনা করে শ্রী গোয়েল বলেন, এই চুক্তি দুই দেশের সম্পর্ককে এক নতুন দিশা দেখাবে এবং আমূল পরিবর্তন আনবে।
সংযুক্ত আরব আমিরশাহী ভারতে পরিকাঠামো ক্ষেত্রে, উৎপাদন ও লজিস্টিক ক্ষেত্রে বিনিয়োগের ব্যাপারে আগ্রহ দেখিয়েছে। সম্প্রতি সেদেশের শিল্পপতিদের নিয়ে একটি দল জম্মু-কাশ্মীর সফর করেছেন বলেও শ্রী গোয়েল জানান।
CG/BD/AS/
(Visitor Counter : 95
মানবসম্পদবিকাশমন্ত্রক
কেন্দ্রীয় শিক্ষামন্ত্রী "আনন্দম: আইআইএম জম্মুতে সুখের কেন্দ্র" -এর উদ্বোধন করেছেন
নয়াদিল্লি, ৩০ মার্চ ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ ভার্চুয়াল মাধ্যমে ‘আনন্দম : সুখের কেন্দ্র’-এর উদ্বোধন করেছেন। জম্মু-কাশ্মীরের উপরাজ্যপাল শ্রী মনোজ সিনহা, আর্ট অফ লিভিং-এর প্রতিষ্ঠাতা শ্রী শ্রী রবিশঙ্কর ভার্চুয়াল মাধ্যমে এই উদ্বোধনী অনুষ্ঠানে যোগ দেন। আইআইএম জম্মুর বোর্ড অফ গর্ভনর্সের চেয়ারম্যান ডঃ মিলিন্দ কাম্বল অনুষ্ঠানটি পরিচালনা করেন। এদিনের উদ্বোধনী অনুষ্ঠানে আইআইএম জম্মুর অধিকর্তা অধ্যাপক বি এস সহায় উপস্থিত ছিলেন।
অনুষ্ঠানে শ্রী পোখরিয়াল আইআইএম জম্মুকে এই নতুন উদ্যোগ গ্রহণের জন্য অভিনন্দন জানান এবং ‘আনন্দম : সুখের কেন্দ্র’-এর প্রয়োজনীয়তার বিষয়ে ব্যাখ্যা দেন। তিনি বলেন, শিক্ষার্থীদের আনন্দের সঙ্গে শিক্ষাগত যোগ্যতা অর্জনের বিষয়টি সমগ্র জাতির ক্ষমতায়ণের পথে অত্যন্ত গুরুত্বপূর্ণ পদক্ষেপ। এই পদক্ষেপ গ্রহণের ফলে নালন্দা ও তক্ষশীলার মতো প্রাচীন ভারতীয় বিশ্ববিদ্যালয়ের শিক্ষার ঐতিহ্যকে আগামীদিনে ফিরিয়ে আনা সম্ভবপর হবে। তিনি আরও জানান যে ‘আনন্দম : সুখের কেন্দ্র’টি কিভাবে জাতীয় শিক্ষানীতি ২০২০র সঙ্গে সম্পৃক্ত রয়েছে। এর মূল লক্ষ্যই হল ২০২১ সালের মধ্যে ভারতে শিক্ষা ব্যবস্থায় আমূল পরিবর্তন আনা। শ্রী পোখরিয়াল দেশের অন্যান্য শিক্ষা প্রতিষ্ঠানে এই ধরণের কেন্দ্র স্থাপনের আহ্বান জানান। এই ধরণের কেন্দ্র শিক্ষার্থীদের মানসিক চাপমুক্ত জীবন গড়ে তুলতে সাহায্য করবে।
কেন্দ্রীয় মন্ত্রী বলেন, নির্দিষ্ট সময়সীমার মধ্যে শিক্ষকদের পাঠ্যক্রম শেষ করানো, শিক্ষার্থীদের শিক্ষা অর্জন এবং পেশাদার ও ব্যক্তিগত জীবনে চাপের কারণে শিক্ষার্থী এবং শিক্ষকদের অনেক সময় নানান সমস্যায় পড়তে হয়। এরফলে শিক্ষকদের পাশাপাশি শিক্ষার্থীদের মধ্যেও হতাশা ও উদ্বেগ দেখা যায়। সুতরাং এই কেন্দ্রটি মানসিক চাপ কাটিয়ে উঠতে বিশেষ সাহায্য করবে এবং শিক্ষার্থীদের ইতিবাচক জীবন গড়ে তুলতে সহায়তা প্রদান করবে। কেন্দ্রীয় শিক্ষামন্ত্রী বলেন, আইআইএম জম্মুতে যেভাবে এই কেন্দ্রটি গড়ে উঠেছে সেবিষয়ে সকল স্তরে প্রচার পাওয়া প্রয়োজন।
তিনি আরও বলেন, আইআইএম জম্মুতে ‘আনন্দম’ প্রতিষ্ঠার উদ্দেশ্যই হল সামগ্রিক সুস্থতা বজায় রাখা । এই কেন্দ্রে নিয়মিত শারীরিক অনুশীলন, শিক্ষার্থী ও শিক্ষক উভয়েরই শারীরিক সুস্থতা বজায় রাখতে বিশেষ সাহায্য করবে। শ্রী পোখরিয়াল জানান, সচেতনতা প্রসারের মাধ্যমে এই কেন্দ্রের সাহায্যে সকলের মধ্যে আনন্দ ছড়িয়ে দেওয়া সম্ভব হবে। এতে জীবনশক্তির সঞ্চার ঘটবে। ধ্যানের অভ্যাস এবং শারীরিক অনুশীলন সুস্থ জীবন গড়ে তুলতে সাহায্য করবে।
কেন্দ্রীয় মন্ত্রী আরও জানান যে ‘আনন্দম : সুখের কেন্দ্র’টি মূলত ৫টি কর্মকান্ডের মধ্যে বিভক্ত। এগুলি হল- পরামর্শ প্রদান, সামগ্রিক সুস্থতা বজায় রাখা , সুখের উন্নয়নের ওপর বৈকল্পিক পাঠ্যক্রম, গবেষণা এবং নেতৃত্ব প্রদান ও ফ্যাকাল্টির উন্নয়ন। শিক্ষামন্ত্রী বলেন, এই কেন্দ্রের জন্য শিক্ষা, গবেষণা এবং শিল্পক্ষেত্রে জড়িত বিশেষজ্ঞদের নিয়ে একটি উপদেষ্টা পর্ষদ গঠন করা হবে।
এদিনের অনুষ্ঠানে জম্মু-কাশ্মীরের উপরাজ্যপাল শ্রী সিনহা সহ বিশিষ্ট ব্যক্তিবর্গ বক্তব্য রাখেন। সুখের কেন্দ্রটি হিসেবে পরিচিত ‘আনন্দম’ নামটি ভারতীয় জ্ঞানের ঐতিহ্য থেকে নেওয়া হয়েছে, যার মূল অর্থ হল ‘আনন্দ’। ‘আনন্দম’ কেবল সুখের জন্যই নয় সত্যকে জানার, ভালো কাজ করা এবং চারপাশের সৌন্দর্য্য উপভোগ করার মত বিশেষ অর্থ বহন করে। ‘আনন্দম’ এমন একটি শব্দ যার নিগূঢ় অর্থ হল সকলের মঙ্গল কামনা করা।